ROMÂNIA

JUDEŢUL NEAMŢ

CONSILIUL LOCAL AL COMUNEI  PETRICANI
H O T Ă R Â R E A
privind stabilirea impozitelor şi taxelor locale si alte taxe asimilate acestora, precum  si amenzile,  aplicabile  pentru anul 2018

             Consiliul local al comunei Petricani, judeţul Neamt, intrunit în şedinţa extraordinară in data de  15.12.2017;
Având în vedere temeiurile juridice, respectiv prevederile:

· Art. 15, alin. (2), art. 56, art. 120 alin. (1), art. 121 alin. (1) și (2) și art. 139 alin. (2) din Constituția României, republicată;
· art. 4 și art. 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
· art. 7 alin. (2) din Legea nr. 287/2009 privind Codul civil, republicată, cu modificările ulterioare;
· art. 20 și 28 din Legea-cadru a descentralizării nr. 195/2006;
· art. 27, art. 36 alin. (1), alin. (2) lit. b) și alin. (4) lit. c), art. 45, art. 117, lit. h) şi art. 1171 din Legea administrației publice locale nr. 215/2001, republicată, cu modificările și completările ulterioare; 
· art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;
· art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul fiscal, cu completările ulterioare;
· Legea nr. 1/2017 privind eliminarea unor taxe şi tarife, precum şi pentru modificarea şi completarea unor acte normative; 
· Legea nr. 196/2017 pentru modificarea art. 465 din Legea nr. 227/2015 privind Codul fiscal; 
· Ordonanței de urgență a Guvernului nr. 79/2017 pentru modificarea şi completarea Legii nr. 227/2015 privind Codul Fiscal; 
· Ordonanței de urgență a Guvernului nr. 80/2013 privind taxele judiciare de timbru, cu modificările și completările ulterioare;
· art. 344 din Legea nr. 207/2015 privind Codul de procedură fiscală;
· Ordonanței Guvernului nr. 28/2008 privind registrul agricol, aprobată cu modificări și completări prin Legea nr. 98/2009, cu modificările și completările ulterioare;
· art. 19 și art. 20 din Ordonanța Guvernului nr. 71/2002 privind organizarea și funcționarea serviciilor publice de administrare a domeniului public și privat de interes local, aprobată cu modificări și completări prin Legea nr. 3/2003, cu modificările ulterioare;
· art. 18 alin. (5) din Legea nr. 333/2003 privind paza obiectivelor, bunurilor, valorilor și protecția persoanelor, republicată, cu completările ulterioare;
· art. 25 lit. d) din Legea nr. 481/2004 privind protecția civilă, republicată, cu modificările și completările ulterioare;
· art. 1 alin. (4) lit. l), art. 8 alin. (3) lit. j), art. 43 alin. (7) și art. 44 alin. (2) lit. d) din Legea serviciilor comunitare de utilități publice nr. 51/2006, republicată, cu modificările și completările ulterioare;
· art. 5 alin. (2) lit. k), art. 26 alin. (1) lit. b) și c), alin. (3), alin. (5) și alin. (8) din Legea serviciului de salubrizare a localităților nr. 101/2006, republicată;
·  art. 10 lit. g) și art. 34 alin. (2) și (3) din Legea serviciului de iluminat public nr. 230/2006;
· art. 14 lit. f) din Legea serviciului de alimentare cu apă și de canalizare nr. 241/2006, republicată;
· art. 5 din Legea cadastrului și publicității imobiliare nr. 7/1996, republicată, cu modificările și completările ulterioare;
· art. 6 lit. b) din Ordonanța Guvernului nr. 99/2000 privind comercializarea produselor și serviciilor de piață, republicată, cu modificările și completările ulterioare; 
· art. 2 și 3 din Ordonanța Guvernului nr. 13/2001 privind înființarea, organizarea și funcționarea serviciilor comunitare pentru cadastru și agricultură, aprobată cu modificări și completări prin Legea nr. 39/2002; 
· art. 14 din Ordonanța Guvernului nr. 21/2002 privind gospodărirea localităților urbane și rurale, aprobată cu modificări și completări prin Legea nr. 515/2002;
· Normelor tehnice de completare a registrului agricol pentru perioada 2015-2019, aprobate prin Ordinul comun al ministrului agriculturii și dezvoltării rurale, ministrului dezvoltării regionale și administrației publice, ministrului finanțelor publice și președintelui Institutul Național de Statistică nr. 734/480/1003/3727/2015;
a) Expunerea de motive a primarului comunei Petricani;
b) Raportul compartimentelor de specialitate din cadrul aparatului de specialitate al primarului comunei Petricani;
c) Rapoartele comisiilor de specialitate ale Consiliului Local al Comunei Petricani;
Luând în considerare unul dintre scopurile asigurării autonomiei locale care are la bază dreptul să instituie și să perceapă impozite și taxe locale, pe fondul constituirii de resurse financiare pentru finanțarea activităților stabilite în competența acestor autorități,

Tinând seama de necesităţile de realizare a veniturilor proprii ale bugetului local pentru anul 2018 în scopul asigurării finanţării cheltuielilor publice locale, pe de o parte, precum şi de condiţiile locale specifice zonei, pe de altă parte,

In temeiul prevederilor art. 45 alin. (1) și alin. (2) lit. c) și celor ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare,

Consiliul Local al Comunei Petricani adoptă prezenta
 HOTĂRÂRE.
          Art. 1 –Se stabilesc impozitele şi taxele locale pentru anul 2018, după cum urmează:

          a) nivelurile stabilite în sume fixe sunt prevăzute în Tabloul cuprinzând impozitele şi taxele locale pentru anul 2018, constituind Anexa nr.1, care face parte integrantă din prezenta hotărâre;

           b) cota prevăzută la art.457 alin.(1) din Legea nr.227/2015 privind Codul fiscal (impozit pentru clădirile rezidenţiale şi clădirile-anexă în cazul persoanelor fizice), se stabileşte la 0,08 %;

          c) cota prevăzută la art.458 alin.(1) din Legea nr.227/2015 privind Codul fiscal (impozit pentru clădirile nerezidenţiale în cazul persoanelor fizice), se stabileşte la 0,2 %;

          d) cota prevăzută la art.458 alin.(3) din Legea nr.227/2015 privind Codul fiscal (impozit pentru clădirile nerezidenţiale în cazul persoanelor fizice, utilizate pentru activităţi din domeniul agricol), se stabileşte la 0,4 %;

          e) cota prevăzută la art.458 alin.(4) din Legea nr.227/2015 privind Codul fiscal (impozit pentru clădirile nerezidenţiale în care valoarea clădirii nu poate fi  calculată conform prevederilor art. 458 alin. (1) în cazul persoanelor fizice), se stabileşte la 2 %;

          f) cota prevăzută la art.460 alin.(1) din Legea nr.227/2015 privind Codul fiscal (impozit/taxa pentru clădirile rezidenţiale în cazul persoanelor juridice), se stabileşte la 0,08 %;

           g) cota prevăzută la art.460 alin.(2) din Legea nr.227/2015 privind Codul fiscal (impozit/taxa pentru clădirile nerezidenţiale în cazul persoanelor juridice), se stabileşte la 0,2%;

             În aceeaşi situaţie se regăsesc şi contribuabilii care au dobândit clădiri şi construcţii după data de 01.01.2013.

          Pentru a beneficia de cota prevăzută la alin.1, contribuabilii vor depune la  Compartimentul buget, contabilitate, incasarea  impozitelor  taxelor  locale  si  amenzilor o cerere în acest sens, însoţită de documentele justificative ale reevaluării efectuate, cu excepţia persoanelor juridice care în anul 2015 au beneficiat de cota de impozitare de 1,5%, iar clădirile şi construcţiile deţinute în proprietate sunt reevaluate sau dobândite după data de 01.01.2013.

             Pentru a beneficia de cota prevăzută la alin.(1), se consideră reevaluate clădirile şi construcţiile speciale numai în situaţia în care s-a efectuat reevaluarea tuturor activelor existente de natura clădirilor, cu excepţia celor dobândite după data de 01.01.2013.

          h) cota prevăzută la art.460 alin.(3) din Legea nr.227/2015 privind Codul fiscal (impozit/taxă pentru clădirile nerezidenţiale aflate în proprietatea sau deţinute de persoanele juridice, utilizate pentru activităţi din domeniul agricol), se stabileşte la 0,4 %;

           i) cota prevăzută la art.460 alin.(8) din Legea nr.227/2015 privind Codul fiscal (impozit/taxa pentru clădirile a căror valoare impozabilă nu a fost actualizată în ultimii3 ani anteriori anului de referinţă în cazul persoanelor juridice), se stabileşte la 5%;

           j) cota prevăzută la art. 470 alin. (3) din Legea nr. 227/2015 (pentru mijloacele de transport hibride), se stabileşte la 50%;

           k) cota prevăzută la art. 474 alin. (3) din Legea nr.227/2015 (taxa pentru prelungirea certificatului de urbanism), se stabileşte la 30 %;

           l) cota prevăzută la art. 474 alin. (5) din Legea nr.227/2015 (taxa pentru eliberarea unei autorizaţii de construire pentru o clădire rezidenţială sau o clădire -anexă), se stabileşte la 0,5 %;

            m) cota prevăzută la art. 474 alin. (6) din Legea nr.227/2015 (taxa pentru eliberarea autorizaţiei de construire pentru alte construcţii decât cele menţionate la lit.l), se stabileşte la 1%;

            n) cota prevăzută la art. 474 alin. (8) din Legea nr.227/2015 (taxa pentru prelungirea autorizaţiei de construire), se stabileşte la 30 %;

            o) cota prevăzută la art. 474 alin. (9) din Legea nr.227/2015 (taxa pentru eliberarea autorizaţiei de desfiinţare, totală sau parţială, a unei construcţii), se stabileşte la 0,1 %;

            p) cota prevăzută la art. 474 alin. (12) din Legea nr.227/2015 (taxa pentru eliberarea autorizaiei necesare pentru lucrările de organizare de şantier în vederea realizării unei construcţii care nu sunt incluse în altă autorizaţie de construire), se stabileşte la 3%;

             r) cota prevăzută la art. 474 alin. (13) din Legea nr.227/2015 (taxa pentru eliberarea autorizaţiei de amenajare de tabere de corturi, căsuţe sau rulote ori campinguri),se stabileşte la 2%;

               s) cota prevăzută la art. 477 alin. (5) din Legea nr.227/2015 (taxa pentru serviciile de reclamă şi publicitate), se stabileşte la 2%;

                t) cota prevăzută la art. 481 alin. (2), lit.a) din Legea nr.227/2015 (impozitul în cazul unui spectacol de teatru, balet, operă, operetă, concert filarmonic sau altă manifestare muzicală, prezentarea unui film la cinematograf, un spectacol de circ sau orice competiţie sportivă internă sau internaţională), se stabileşte la 2 %;

               u) cota prevăzută la art. 481 alin. (2), lit.b) din Legea nr.227/2015 (impozitul în cazul oricărei alte manifestări artistice decât cele enumerate la lit.t), se stabileşte la 5 %;

     Art.2.-Bonificaţia prevăzută la art.462 alin.(2), din Legea nr.227/2015 privind Codul fiscal se stabileşte în cazul impozitului pe clădiri la 10 % ( pentru persoane fizice).

               -Bonificaţia prevăzută la art.467 alin.(2), din Legea nr.227/2015 privind Codul  fiscal se stabileşte în cazul impozitului pe teren la 10 % ( pentru persoane fizice).           

      Art.3. (a) Pentru anul 2018, impozitele/taxele calculate prin aplicarea cotelor de impozitare, se ajustează cu cote adiţionale în conformitate cu art.489 alin.(2) din Legea nr.227/2015 privind Codul fiscal, astfel:

                  (a1) în cazul persoanelor juridice,impozitul/taxa pentru clădirile nerezidenţiale se ajustează prin aplicarea cotei adiţionale de 15 %;

                  b) Se aprobă cuantumul valorilor impozabile, impozitelor şi taxelor prevăzute în Anexa nr. 1, stabilite conform prevederilor art. 489 alin.(2) din Legea nr. 227/2015 privind Codul fiscal.

       Art.4. -Persoanele care datorează taxa pentru afişaj în scop de reclamă şi publicitate au obligaţia de a depune o declaraţie la Compartimentul  buget,  contabilitate,  incasarea  impozitelor  si taxelor locale   si amenzilor, în cursul anului, ori de câte ori apar modificări în caracteristicile (dimensiunile ş.a.) afişajului, în termen de 30 de zile de la data apariţiei acestor modificări. Formatul declaraţiei este conform formularelor tipizate pentru stabilirea, constatarea, controlul, încasarea şi urmărirea impozitelor şi taxelor locale şi a altor venituri ale bugetelor locale.

        Art. 5 Se stabilesc alte taxe şi tarife speciale, precum şi procedura de calcul, conform Anexei nr. 2 care face parte integrantă din prezenta hotărâre. 

        Art. 6 . Pentru anul 2018 se acordă facilităţi fiscale categoriilor de persoane fizice si  juridice prevăzute la articolele 456,464,469,476,479,482,485 si 487 din Legea nr.227/2015 privind Codul fiscal si  detaliate  conform  procedurilor  prevazute  in Anexa  3.
        Art.7 Prezenta hotărâre intră în vigoare şi se aplică începând cu data de 01 ianuarie 2018.

         Art.8 Primarul comunei Petricani, impreuna cu, compartimentul  buget-contabilitate, incasare a  impozitelor, taxelor locale  si amenzilor, va asigura ducerea la îndeplinire a prevederilor prezentei hotărâri.
          Art.9  Prezenta hotărâre se comunică prefectului judeţului Neamţ în vederea exercitării controlului cu privire la legalitate şi se aduce la cunoştinţă publică prin grija secretarului comunei Petricani .

                                              Preşedinte de şedintă,

Vintea Ioan

                                                                                            Contrasemneaza                                                                                                              
                                                                                                       Secretar,  

                                                                                        Ambrose-Dominte Florin

Nr.  74                                                                  

 Data. 15.12.2017

Hotararea a fost adoptata cu  12  voturi  pentru,  0  impotriva  si  0  abtineri                                                                         

